Jaak Pihlak

pisi|alt=Jaak Pihlak esitleb 12. veebruaril 2016 Viljandi Muuseumis teatmeteost "Eesti Vabaduse Risti kavalerid"|pisi|Jaak Pihlak esitleb 12. veebruaril 2016 Viljandi Muuseumis teatmeteost "Eesti Vabaduse Risti kavalerid"

Jaak Pihlak (sündinud 1. detsembril 1961 Viljandis) on Eesti ajaloolane ja omavalitsustegelane. 

Ta on tuntud muinsuskaitsjana ning mitme mahuka sõjaajaloo teemalise teose autorina. Aastatel 1991–2025 juhtis Pihlak Viljandi Muuseumi. Alates 2. detsembrist 2025. aastast on ta Viljandi linnapea.

Jaak Pihlak on avaldanud arvukalt artikleid koguteostes, aastaraamatutes ja toimetistes ning perioodilistes väljaannetes. Koostanud väiketrükiseid Eesti ohvitserkonna, Vabadussõja mälestussammaste ja Vabadussõjas langenute ning neile pühendatud mälestusmärkide, Eesti Vabaduse Risti ja Läti Karutapja ordeni kavaleride kohta ning kommunistlike repressioonide ja sõjahaudadega seonduvalt.

Muinsuskaitsejuhina on olnud eestvedajaks arvukate Vabadussõja monumentide ja mälestustahvlite rajamisel Eesti riigimeestele ja sõjaväelastele, Vabadussõjas langenuile, Vabaduse Risti ja Karutapja ordeni kavaleridele, metsavendadele ning ühiskonna- ja kultuuritegelastele. Viljandimaa Vabadussamba taastamise eestvedaja.

Pihlak on avaldanud kolm Vabadussõja teemalist monograafiat ning koostanud mahuka teatmeteose "Eesti Vabaduse Risti kavalerid" (Viljandi, 2016) ja kogumiku "Muinsuskaitseliikumine Viljandimaal" (Viljandi, 2003).

Hariduskäik ja sõjaväeteenistus
Pärast Puiatu 8-klassiline kooli lõpetamist jätkas Pihlak õpinguid Viljandi 5. Keskkoolis, mille lõpetas 1980. aastal.

Teenis aega Nõukogude armee välisvägedes olles poolteist aastat Mongoolias Orhoni aimakis, mis asub umbes 150 kilomeetri kaugusel Ulaanbaatarist.

Pihlak on lõpetanud Tartu Ülikooli 1995. aastal kaugõppes filosoofiateaduskonna ajaloo erialal. 2006. aastal kaitses teadusmagistritöö "Karutapjad ja ristimehed: Eesti–Läti suhted teenetemärkide näitel" (juhendaja Eero Medijainen).

Omavalitsustegelane
Pihlak oli aastatel 1989–2002 ja 2005–2021  Viljandi linnavolikogu liige. Oktoobris 2025 toimunud kohalikel valimistel valiti Pihlak taas Viljandi linnavolikokku (kandideeris Isamaa nimekirjas), kuid 2. detsembril valis volikogu ta linnapeaks.

Pihlak kuulub alates 1992. aastast Isamaa Erakonda. Ta on Isamaa Viljandimaa piirkonna revisjonikomisjoni liige.

Ühiskondlik tegevus
pisi|Jaak Pihlak teatmeteose "Viljandimaa Vabadussammas" esitlusel Võidupühal, 23. juunil 2023 Schloss Fellini saalis Viljandis
Viljandimaa Muinsuskaitse Ühenduse esimees (alates 1988)
On kuulunud Eesti Muinsuskaitse Seltsi juhatusse
On kuulunud Kindral Johan Laidoneri Seltsi Viljandi osakonna juhatusse
On kuulunud Viljandi Kultuurikolledži nõukogusse
On kuulunud Johann Köleri Fondi nõukogusse
Akadeemilise Ajalooseltsi liige (alates 1999)
Eesti Sõjamuuseumi nõukogu liige (alates 2004)
Eesti Sõjahaudade Hoolde Liidu asutajaliige, asepresident (1993–1995) ja president (1995–1999)
Eesti Muuseuminõukogu liige (1994–2006)
Eesti Üliõpilaste Seltsi vilistlane (alates 2006)

Tunnustus
 1989 – Eesti Kultuurifondi aastapreemia
 1996 – Eesti Teaduste Akadeemia noorteadlase II preemia (diplomitöö "Eesti sõjaväe atašeed 1918–1940" eest)
 2002 – Eesti Muinsuskaitse Seltsi teeneterist
 2004 – Eesti Sõjahaudade Hoolde Liidu I klassi teeneterist
 2006 – Riigivapi V klassi teenetemärk
 2010 – Kaitseministeeriumi kuldrinnamärk
 2017 – Hendrik Sepa preemia (koos kaasautoritega teose "Eesti Vabaduse Risti kavalerid" eest)
 2023 – EELK Viljandi Jaani koguduse tänumedal (Viljandimaa Vabadussamba taastamise eestvedajale)
 2025 – Valgetähe IV klassi teenetemärk

Teosed
1998 – Eesti ohvitserid ja sõjandustegelased. 1. kogumik. Tallinn: Tammiskilp (kaasautorid Mati Õun, Tiit Noormets jt.)
1999 – Kindral Johan Laidoner – 115 aastat sünnist. Tallinn: Tammiskilp (kaasautorid Kaupo Deemant, Priit Herodes, Irene Lään jt.; koostaja Mati Õun) 
2002 – Vabadussõja mälestusmärgid. Keila: M. Strauss (kaasautorid Mati Strauss, Ain Krillo ja René Viljat; 327 lk) 
2002 – Eesti ohvitserid ja sõjandustegelased. 2. kogumik. Tallinn: Sentinel (kaasautorid Mati Õun, Leho Lõhmus jt.)
2003 – Eesti soomusrongid ja soomusronglased 1918–1941. Tallinn: Sentinel (kaasautorid Mati Õun ja Tiit Noormets)
2003 – Eesti ohvitserid ja sõjandustegelased. 3. kogumik. Tallinn: Sentinel (kaasautorid Mati Õun, Leho Lõhmus jt.)
2003 – Muinsuskaitseliikumine Viljandimaal: Viljandimaa Muinsuskaitse Ühendus 1988–2003. Põltsamaa: Vali Press (koostaja Jaak Pihlak)
2004 – Eesti Vabaduse Risti kavalerid. Register. Viljandi: Viljandi Muuseum (kaasautorid Mati Strauss ja Ain Krillo)
2005 – Eesti ohvitserid ja sõjandustegelased. 4. kogumik. Tallinn: Sentinel (kaasautorid Mati Õun, Leho Lõhmus jt.; koostaja Mati Õun)
2005 – Vabadussõja mälestusmärgid. II. Keila: M. Strauss (kaasautorid Mati Strauss, Ain Krillo ja René Viljat; 351 lk)
2009 – Vabadussõjast võidusambani. Tallinn: Valgus (kaasautorid Alo Lõhmus, Lauri Vahtre jt.)
2010 – Karutapjad ja Vabaduse Risti vennad. Viljandi: Viljandi Muuseum (309 lk) 
2016 – Eesti Vabaduse Risti kavalerid. Viljandi: Vabadussõja Ajaloo Selts/Viljandi Muuseum (kaasautorid Mati Strauss ja Ain Krillo; 910 lk)
2020 – Eesti ohvitser – langenud Vabadussõjas. Viljandi: Viljandi Muuseum (324 lk)
2023 – Viljandimaa Vabadussammas. Viljandi: Viljandi Muuseum / Viljandimaa Muinsuskaitse Ühendus (462 lk)
2023 – Wabaduse sangarid: Vabaduse Risti II/2 ja kahekordsete Vabaduse Risti II/3 kavaleride elulood. Tallinn: Aleks Kivinuk (kaasautorid Aleks Kivinuk ja Heino Prunsvelt)
2024 – Meil ei ole siin jäädavat linna: Viljandi linna ja kihelkonna kalmistute lugu. Viljandi: Viljandi Muuseum (kaasautorid Janis Tobreluts, Reet Pius, Heiki Raudla ja Maret Tomson)

Tõlked läti keelde
2019 – Lāčplēša Kara ordeņa un Brīvības krusta kavalieri. Rīga: Valters un Rapa, ISBN 9934570041 (324 lk)

Viited

Välislingid
Jaak Pihlak: Viljandimaa vabadussammas – monument 800 sangarile. Sakala, 4. august 2020
Vabadussammas jõudis tagasi. Veel ilusamana kui enne hävitamist. Sakala, 22. juuni 2023
Jaak Pihlak – ajalugu taastav ajaloolane. Sakala, 1. juuli 2023
Väärt lugemine igaühele. Sakala, 4. juuli 2023
Viljandi muuseumi kümnes toimetis viib kalmistule, Sakala, 2. november 2024
Jaak Pihlak pani oma peatükile punkti. Sakala, 3. mai 2025
Tõde ongi mõnikord valus. Hea juht võtab sellest õppust, loll maksab kätte. Sakala, 10. mai 2025

Kategooria:Eesti ajaloolased
Kategooria:Viljandi maakonna muuseumitöötajad
Kategooria:Eesti omavalitsustegelased
Kategooria:Viljandi linnapead
Kategooria:Tartu Ülikooli filosoofiateaduskonna vilistlased
Kategooria:Riigivapi V klassi teenetemärgi kavalerid
Kategooria:Valgetähe IV klassi teenetemärgi kavalerid
Kategooria:Eesti Üliõpilaste Seltsi liikmed
Kategooria:Sündinud 1961
Kategooria:Isamaa Erakonna poliitikud